title: Sklep Evropskega parlamenta (EU) 2016/1555 z dne 28. aprila 2016 o razrešnici glede izvrševanja proračuna Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2014

text:
               14.9.2016

               SL

               Uradni list Evropske unije

               L 246/331

         SKLEP EVROPSKEGA PARLAMENTA (EU) 2016/1555
   z dne 28. aprila 2016
   o razrešnici glede izvrševanja proračuna Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2014,

               —

               ob upoštevanju poročila Računskega sodišča o zaključnem računu Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0093/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 1077/2011 Evropskega parlamenta in Sveta z dne 25. oktobra 2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (4), zlasti člena 33,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A8-0124/2016),

               1.

               podeli razrešnico izvršnemu direktorju Evropske agencije za operativno upravljanje obsežnih informacijskih sistemov s področja svobode, varnosti in pravice glede izvrševanja proračuna agencije za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za operativno upravljanje obsežnih informacijskih sistemov s področja svobode, varnosti in pravice, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 275.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 286, 1.11.2011, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta z dne 23. januarja 1995 o skupnem stališču Sveta na podlagi člena J.2 Pogodbe o Evropski uniji o podaljšanju začasnega prenehanja nekaterih omejitev v trgovanju z Zvezno republiko Jugoslavijo (Srbija in Črna gora)

text:
Avis juridique important

|

31995D0011

Official Journal L 020 , 27/01/1995 P. 0002 - 0002

Sklep Svetaz dne 23. januarja 1995o skupnem stališču Sveta na podlagi člena J.2 Pogodbe o Evropski uniji o podaljšanju začasnega prenehanja nekaterih omejitev v trgovanju z Zvezno republiko Jugoslavijo (Srbija in Črna gora)(95/11/SZVP)SVET EVROPSKE UNIJE JEob upoštevanju Pogodbe o Evropski uniji in zlasti člena J.2 Pogodbe,ob upoštevanju Resolucij 943 (1994) in 970 (1995), ki ju je Varnostni svet Združenih narodov sprejel 23. septembra 1994 in 12. januarja 1995,SKLENIL:Člen 1V skladu z Resolucijama 943 (1994) in 970 (1995), ki ju je Varnostni svet Združenih narodov sprejel 23. septembra 1994 in 12. januarja 1995, se podaljša začasno prenehanje nekaterih omejitev v trgovanju z Zvezno republiko Jugoslavijo (Srbija in Črna gora).Člen 2Ta sklep se objavi v Uradnem listu.V Bruslju, 23. januarja 1995Za SvetPredsednikA. Juppé


title: Odločba Komisije z dne 24. oktobra 2003 o nujnih ukrepih za preprečevanje širjenja koruznega hrošča Diabrotica virgifera Le Conte v Skupnosti (notificirano pod dokumentarno številko K(2003) 3880)

text:
Pomembno pravno obvestilo

|

32003D0766

Uradni list L 275 , 25/10/2003 str. 0049 - 0050

		Odločba Komisijez dne 24. oktobra 2003o nujnih ukrepih za preprečevanje širjenja koruznega hrošča Diabrotica virgifera Le Conte v Skupnosti(notificirano pod dokumentarno številko K(2003) 3880)(2003/766/ES)KOMISIJA EVROPSKIH SKUPNOSTI JE -ob upoštevanju Pogodbe o ustanovitvi Evropske skupnosti,ob upoštevanju Direktive Sveta 2000/29/ES z dne 8. maja 2000 o zaščitnih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti [1], kakor je bila nazadnje spremenjena z Direktivo Skupnosti 2002/47/ES [2] in zlasti člena 16(3) Direktive,ob upoštevanju naslednjega:(1) Francija in Avstrija sta obvestili druge države članice in Komisijo v letu 2002 o prvih izbruhih koruznega hrošča Diabrotica virgifera Le Conte (v nadaljnjem besedilu "organizem") na njihovih zadevnih ozemljih in o ukrepih, sprejetih za njihovo obvladovanje.(2) Spremljanje se je v letu 2002 izvajalo na območjih v Italiji, ki jih je že infestiral organizem, zlasti na območjih monokulture koruze in na možnih mestih vnosa organizma kakor so letališča in carinske postaje. Videti je, da so ukrepi izkoreninjenja, sprejeti v regiji Veneto, učinkoviti, da zadržijo organizem in populacijske ravni organizma so se zmanjšale; v Lombardiji in Piemontu je bilo ujetih veliko odraslih organizmov v različnih provincah, medtem ko je bil izbruh odkrit prvič v regiji Furlanija - Julijska krajina.(3) Nedavna raziskovalna študija Skupnosti o možnosti pojava organizma v Skupnosti je pokazala, da obstajajo v Skupnosti glavni faktorji pojava, kot so trofični in klimatski pogoji.(4) Razen tega je iz študije postalo jasno, da bi lahko bili organizem in njegovi škodljivi učinki zaskrbljujoči za pridelavo koruze v Skupnost zaradi možnosti ekonomske izgube, možnosti večjega zaupanja v rabo insekticidov in izziva, da se najde alternativni pridelek za koruzo v ciklusu kolobarjenja.(5) Direktiva 2000/29/EC prepoveduje samo vnos in širjenje organizma v Skupnosti. Na voljo pa ni nobenih ukrepov Skupnosti, kadar države članice zabeležijo nove izbruhe na nenapadenih površinah ali kadar se organizem odkrije v zgodnji fazi razvoja naselitve. Zato je treba take ukrepe opredeliti z namenom, da se organizem izkorenini v razumnem času.(6) Ti ukrepi bi morali vključevali splošno sistematično raziskavo glede navzočnosti organizma v državah članicah.(7) Ukrepe je treba uporabljati za obvladovanje širjenja organizma v Skupnosti, razmejitev območij, premeščanje gostiteljskih rastlin, zemlje in strojev ter kolobarjenja v razmejenih območjih.(8) Primerno je, da se rezultati takih ukrepov stalno ocenjujejo in se možni naknadni ukrepi proučijo z vidika rezultatov te ocene.(9) Ukrepi, predvideni v tej direktivi, so v skladu z mnenjem Stalnega odbora za zdravstveno varstvo rastlin –SPREJELA NASLEDNJO ODLOČBO:Člen 1Države članice zagotovijo, da se domnevni pojav ali potrjena navzočnost koruznega hrošča Diabrotica virgifera le Conte, v nadaljnjem besedilu "organizem" sporoči odgovornim uradnim organom v smislu Direktive 2000/29/ES.Člen 21. Države članice vsako leto opravijo uradne preglede glede navzočnosti organizma na območjih svojega ozemlja, kjer se goji koruza.2. Brez poseganja v člen 16(1) Direktive 2000/29/ES se o rezultatih pregledov, predvidenih v odstavku 1, vsako leto do 31. decembra uradno obvesti Komisijo in druge države članice.Člen 31. Kadar rezultati pregledov iz člena 2 potrdijo navzočnost organizma na območju, za katerega je znano, da prej ni bil okužen z organizmom, opredelijo države članice razmejena območja, ki so iz naslednjih delov:(a) žariščna območja okoli polja, kjer je bil organizem ujet, s polmerom najmanj 1 km in(b) varnostna območja okoli žariščnega območja s polmerom najmanj 5 km.Prav tako lahko države članice opredelijo tudi varnostni pas okoli žariščnega in varnostnega območja.2. Natančna razmejitev območij iz odstavka 1 temelji na ustreznih znanstvenih načelih, biologiji organizma, stopnji infestacije in zlasti proizvodnega sistema gostiteljske rastline organizma v zadevni državi članici.3. Če se organizem potrdi na drugi točki kot je prvotna točka ujetja organizma, ki se nahaja v žariščnem območju, se razmejitev območij ustrezno spremeni.4. Če se organizem ne odkrije dve leti po zadnjem letu ujetja, razmejena območja prenehajo obstajati in nadaljnji ukrepi izkoreninjenja iz člena 4 niso potrebni.5. Države članice obvestijo druge države članice in Komisijo o območjih iz odstavka 1 s tem, da preskrbijo ustrezne načrte v merilih.Člen 41. V vsakem delu razmejenih območij države članice organizem spremljajo z uporabo ustreznih feromonskih vab, ki privabljajo organizme nasprotnega spola. Vabe morajo biti postavljene mrežno in redno pregledovane. Pri vrsti in številu vab, ki se uporabljajo, ter pri postopku nastavljanja vab se upoštevajo lokalne razmere in značilnosti razmejenih območij.2. Poleg določb odstavka 1, države članice zagotovijo, da v žariščnem območju:(a) ni premeščanja svežih rastlin koruze Zea mais L. ali njihovih svežih delov izven tega območja med datumi v letu pojava škodljivega organizma, določenimi na podlagi biologije organizma, stopenj ulova organizma in klimatskih razmer, ki prevladujejo v ustrezni državi članici, da se zagotovi, da ni širjenja organizma;(b) ni premeščanja zemlje s koruznih polj od iz žariščnega območja navzven;(c) se koruza ne pospravlja med datumi v letu pojava organizma, določenimi na podlagi biologije organizma, stopenj ulova organizma in klimatskih razmer, ki prevladujejo v ustrezni državi članici, da se prepreči širjenje organizma;(d) se na koruznih poljih kolobari, bodisi da se v katerem koli obdobju treh zaporednih let, koruza lahko goji samo enkrat ali se koruza ne prideluje dve leti po zadnjem letu ulova v celotnem žariščnem območju;(e) se opravi ustrezno insekticidno tretiranje koruznih polj do konca obdobja odlaganja jajčec proti organizmu v letu njegovega pojava in v letu po tem;(f) se kmetijski stroji, ki se uporabljajo na koruznem polju, očistijo vse zemlje in ostankov preden zapustijo območje;(g) se samorastle rastline koruze odstranijo z nekoruznih polj.3. Poleg določb člena 1, države članice zagotovijo, da se v varnostnem območju vsaj:(a) kolobari, pri čemer je v katerem koli obdobju dveh zaporednih let koruza gojena samo enkrat; ali(b) opravi ustrezno insekticidno tretiranje koruznih polj proti organizmu v letu njegovega pojava in v letu po tem.4. Poleg določb odstavka 1 lahko države članice določijo, da se kolobari v varnostnem pasu, pri čemer se v katerem koli obdobju dveh zaporednih let koruza goji samo enkrat.Člen 5Države članice preskrbijo Komisiji in drugim državam članicam vsako leto do 31. decembra naslednje informacije:- območja iz člena 3.5,- postavljeni datumi in obrazložena izjava iz člena 4(2)(a) in (b),- insekticidno tretiranje iz člena 4(2)(e) in člena 4(3)(b).Člen 6Države članice do najkasneje 1. decembra 2003 prilagodijo ukrepe, sprejete z namenom, da se prepreči širjenje organizma, tako da so ukrepi v skladu s to odločbo in o tem nemudoma obvestijo Komisijo.Člen 7Komisija pregleda uporabo te odločbe najkasneje do 28. februarja 2005, nato pa vsako naslednje leto do 28. februarja.Člen 8Ta odločba je naslovljena na države članice.V Bruslju, 24. oktobra 2003Za KomisijoDavid ByrneČlan Komisije[1] UL L 169, 10.7.2000, str. 1.[2] UL L 138, 5.6.2003, str. 47.--------------------------------------------------


title: Sklep Sveta 2012/503/SZVP z dne 13. septembra 2012 o spremembi Sklepa 2010/452/SZVP o nadzorni misiji Evropske unije v Gruziji, EUMM Georgia

text:
               14.9.2012

               SL

               Uradni list Evropske unije

               L 249/13

         SKLEP SVETA 2012/503/SZVP
   z dne 13. septembra 2012
   o spremembi Sklepa 2010/452/SZVP o nadzorni misiji Evropske unije v Gruziji, EUMM Georgia
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 42(4) in 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 12. avgusta 2010 sprejel Sklep 2010/452/SZVP (1) o nadaljevanju nadzorne misije Evropske unije v Gruziji (v nadaljnjem besedilu: EUMM Georgia ali misija), ki je bila vzpostavljena 15. septembra 2008. Navedeni sklep preneha veljati 14. septembra 2012.

               (2)

               Politični in varnostni odbor (PVO) je 15. maja 2012 potrdil priporočila za pregled EUMM Georgia na strateški ravni.

               (3)

               EUMM Georgia bi se morala na podlagi sedanjega mandata podaljšati za dvanajst mesecev.

               (4)

               Misija se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe.

               (5)

               Sklep 2010/452/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2010/452/SZVP se spremeni:

               1.

               člen 7(3) se nadomesti z naslednjim:
               „3.   Vse osebje spoštuje minimalne varnostne operativne standarde, specifične za misijo, ter varnostni načrt misije, ki podpira varnostno politiko Unije na tem področju. Glede varovanja tajnih podatkov EU, ki so mu zaupani pri opravljanju nalog, vse osebje upošteva varnostna načela in minimalne standarde, določene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).

               2.

               člen 12 se nadomesti z naslednjim:
               „Člen 12
               Varnost
               1.   Civilni poveljnik operacije usmerja načrtovanje varnostnih ukrepov vodje misije in zagotavlja, da se ti ukrepi za EUMM Georgia ustrezno in učinkovito izvajajo v skladu s členoma 5 in 9.
               2.   Vodja misije je odgovoren za varnost misije in za izpolnjevanje minimalnih varnostnih zahtev, ki se uporabljajo za misijo, v skladu s politiko Unije v zvezi z varnostjo osebja, napotenega izven Unije v operativni vlogi v skladu z naslovom V Pogodbe in pripadajočimi instrumenti.
               3.   Vodji misije pomaga višji uradnik za varnost misije (SMSO), ki poroča vodji misije in vzdržuje tesne delovne stike z Evropsko službo za zunanje delovanje (ESZD).
               4.   Osebje EUMM Georgia pred začetkom dela opravi obvezno varnostno usposabljanje v skladu z OPLAN. Temu osebju se na območju operacije prav tako zagotovi redno osvežitveno usposabljanje, ki ga organizira SMSO.
               5.   Vodja misije je odgovoren za varstvo tajnih podatkov EU v skladu s Sklepom 2011/292/EU.“;

               3.

               v členu 14(1) se doda naslednji pododstavek:
               „Referenčni finančni znesek za kritje odhodkov, povezanih z misijo, med 15. septembrom 2012 in 14. septembrom 2013 znaša 20 900 000 EUR.“;

               4.

               člen 16 se nadomesti z naslednjim:
               „Člen 16
               Razkritje tajnih podatkov
               1.   VP je pooblaščen, da tretjim državam, pridruženim temu sklepu, če je ustrezno in ob upoštevanju potreb misije, v skladu s Sklepom 2011/292/EU razkrije tajne podatke in dokumente EU do stopnje ‚CONFIDENTIEL UE/EU CONFIDENTIAL‘, ki so bili pripravljeni za namene misije.
               2.   VP je prav tako pooblaščen, da ZN in OVSE, ob upoštevanju operativnih potreb misije, v skladu s Sklepom 2011/292/EU razkrije tajne podatke in dokumente EU do stopnje ‚RESTREINT UE/EU RESTRICTED‘, ki so bili pripravljeni za namene misije. V ta namen se sklenejo dogovori med VP ter pristojnimi organi ZN in OVSE.
               3.   V primeru posebne in nujne operativne potrebe je VP prav tako pooblaščen, da v skladu s Sklepom 2011/292/EU državi gostiteljici razkrije tajne informacije in dokumente EU do stopnje ‚RESTREINT UE/EU RESTRICTED‘, ki so bili pripravljeni za namene misije. V ta namen se sklenejo dogovori med VP in pristojnimi organi države gostiteljice.
               4.   VP je pooblaščen, da tretjim državam, pridruženim temu sklepu, razkrije kakršne koli netajne dokumente EU v zvezi z razpravami Sveta o misiji, za katere v skladu s členom 6(1) Poslovnika Sveta velja obveznost varovanja poslovne skrivnosti (3).
               5.   VP lahko pooblastila iz odstavkov 1 do 4 ter možnost sklepanja dogovorov iz odstavkov 2 in 3 prenese na podrejene osebe, na civilnega poveljnika operacije in/ali na vodjo misije.

               5.

               člen 17 se nadomesti z naslednjim:
               „Člen 17
               Pregled misije
               PVO se vsakih šest mesecev predloži pregled misije, ki temelji na poročilu vodje misije in ESZD.“;

               6.

               v členu 18 se drugi odstavek nadomesti z naslednjim:
               „Veljati preneha 14. septembra 2013.“

         Člen 2
   Ta sklep začne veljati na dan sprejetja.

      V Bruslju, 13. septembra 2012

            Za Svet

            Predsednik

         A. D. MAVROYIANNIS

      (1)  UL L 213, 13.8.2010, str. 43.

      (2)  UL L 141, 27.5.2011, str. 17.“;

      (3)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).“;


title: Sklep Sveta (EU) 2017/1192 z dne 26. junija 2017 o stališču, ki se zavzame v imenu Evropske unije v Evropskem odboru za pripravo standardov za plovbo po celinskih plovnih poteh (CESNI) in na plenarnem zasedanju Centralne komisije za plovbo po Renu (CCNR) o sprejetju standardov v zvezi s tehničnimi zahtevami za plovila za celinsko plovbo

text:
               5.7.2017

               SL

               Uradni list Evropske unije

               L 172/10

         SKLEP SVETA (EU) 2017/1192
   z dne 26. junija 2017
   o stališču, ki se zavzame v imenu Evropske unije v Evropskem odboru za pripravo standardov za plovbo po celinskih plovnih poteh (CESNI) in na plenarnem zasedanju Centralne komisije za plovbo po Renu (CCNR) o sprejetju standardov v zvezi s tehničnimi zahtevami za plovila za celinsko plovbo
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91(1) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Namen ukrepov Unije na področju celinske plovbe bi moral biti, da se zagotovi enotnost pri razvoju tehničnih zahtev za plovila za celinsko plovbo, ki se uporabljajo v Uniji.

               (2)

               Evropski odbor za pripravo standardov za plovbo po celinskih plovnih poteh (CESNI) je bil ustanovljen 3. junija 2015 v okviru Centralne komisije za plovbo po Renu (CCNR) zaradi razvoja tehničnih standardov za celinsko plovbo na različnih področjih, zlasti v zvezi s plovili, informacijsko tehnologijo in posadko.

               (3)

               Za učinkovit prevoz po celinskih plovnih poteh je pomembno, da so tehnične zahteve za plovila združljive in kar najbolj usklajene v različnih pravnih sistemih v Evropi. Zlasti državam članicam, ki so tudi članice CCNR, bi morali dovoliti, da podprejo odločitve, ki usklajujejo pravila CCNR s tistimi, ki se uporabljajo v Uniji.

               (4)

               Pričakuje se, da bo CESNI sprejel evropski standard o tehničnih predpisih za plovila, namenjena za plovbo po celinskih plovnih poteh („standard ES-TRIN“ ) 2017/1, na svojem zasedanju 6. julija 2017.

               (5)

               Standard ES-TRIN 2017/1 določa enotne tehnične zahteve, ki so potrebne za zagotovitev varnosti plovil za celinsko plovbo. Vključuje določbe v zvezi z ladjedelništvom ter opremljanjem plovil za celinsko plovbo in opremo za ta plovila, posebne določbe glede določenih kategorij plovil, kot so potniška plovila, potiskani sestavi in kontejnerska plovila, določbe glede opreme za sistem samodejnega prepoznavanja, določbe glede identifikacije plovil, obrazcev spričeval in registra, prehodne določbe ter navodila za uporabo tehničnega standarda.

               (6)

               Direktiva (EU) 2016/1629 Evropskega parlamenta in Sveta (1), bo s 7. oktobrom 2018 razveljavila Direktivo 2006/87/ES Evropskega parlamenta in Sveta (2). Priloga II k Direktivi (EU) 2016/1629 se neposredno sklicuje na tehnične zahteve za plovne objekte, ki so tiste iz standarda ES-TRIN 2015/1. Komisija je pooblaščena za prilagoditev tega sklica na zadnjo različico standarda ES-TRIN in za določitev njegovega datuma začetka uporabe.

               (7)

               Zato bo standard ES-TRIN 2017/1 vplival na Direktivo (EU) 2016/1629.

               (8)

               Unija ni članica CCNR ali CESNI. Zato je nujno, da Svet pooblasti države članice, da v teh organih izrazijo stališče Unije o sprejetju standarda ES-TRIN 2017/1 –

         SPREJEL NASLEDNJI SKLEP:
   Člen 1
   1.   Stališče, ki se zavzame v imenu Unije v Evropskem odboru za pripravo standardov za plovbo po celinskih plovnih poteh dne 6. julija 2017, je, da se sprejmeta evropski standard o določitvi tehničnih zahtev za plovila za plovbo po celinskih plovnih poteh („standard ES-TRIN“) 2017/1 ter dopolnilni test Standard Inland AIS 2017/1.
   2.   Stališče, ki se zavzame v imenu Unije na plenarnem zasedanju Centralne komisije za plovbo po Renu (CCNR), kadar se odloča o tehničnih zahtevah za plovila za plovbo po celinskih plovnih poteh, je, da se podprejo vsi predlogi za uskladitev tehničnih zahtev z zahtevami standarda ES-TRIN 2017/1, tudi glede začetka veljavnosti in prehodnih določb.
   Člen 2
   1.   Stališče Unije iz člena 1(1) izrazijo države članice, pri čemer ravnajo skupaj v interesu Unije.
   2.   Stališče Unije iz člena 1(2) izrazijo države članice, ki so članice CCNR, pri čemer ravnajo skupaj v interesu Unije.
   Člen 3
   Manjše tehnične spremembe stališč iz člena 1 se lahko dogovorijo, ne da bi bila potrebna nadaljnja odločitev Sveta.
   Člen 4
   Ta sklep začne veljati na dan sprejetja.

      V Luxembourgu, 26. junija 2017

            Za Svet

            Predsednik

         J. MIZZI

      (1)  Direktiva (EU) 2016/1629 Evropskega parlamenta in Sveta z dne 14. septembra 2016 o tehničnih predpisih za plovila, namenjena za plovbo po celinskih plovnih poteh, spremembi Direktive 2009/100/ES in razveljavitvi Direktive 2006/87/ES (UL L 252, 16.9.2016, str. 118).

      (2)  Direktiva 2006/87/ES Evropskega parlamenta in Sveta z dne 12. decembra 2006 o tehničnih predpisih za plovila, namenjena za plovbo po celinskih plovnih poteh, in razveljavitvi Direktive Sveta 82/714/EGS (UL L 389, 30.12.2006, str. 1).


title: 2013/441/EU: Izvedbeni sklep Komisije z dne 20. avgusta 2013 o določitvi datuma začetka delovanja vizumskega informacijskega sistema (VIS) v osmi regiji

text:
               21.8.2013

               SL

               Uradni list Evropske unije

               L 223/15

         IZVEDBENI SKLEP KOMISIJE
   z dne 20. avgusta 2013
   o določitvi datuma začetka delovanja vizumskega informacijskega sistema (VIS) v osmi regiji
   (2013/441/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (1) ter zlasti člena 48(3) Uredbe,
   ob upoštevanju naslednjega:

               (1)

               V skladu z Izvedbenim sklepom Komisije 2012/274/EU z dne 24. aprila 2012 o določitvi druge skupine regij za začetek delovanja vizumskega informacijskega sistema (VIS) (2) so v osmo regijo, v kateri bi se moralo začeti zbiranje podatkov in njihovo pošiljanje v VIS za vse vloge, vključene Argentina, Bolivija, Brazilija, Čile, Kolumbija, Ekvador, Paragvaj, Peru, Urugvaj in Venezuela.

               (2)

               Države članice so obvestile Komisijo, da so sprejele vse potrebne tehnične in pravne ukrepe za zbiranje in posredovanje podatkov iz člena 5(1) Uredbe VIS v vizumski informacijski sistem za vse vloge iz navedene regije, vključno z ukrepi za zbiranje in/ali posredovanje podatkov v imenu druge države članice.

               (3)

               Ker je torej izpolnjen pogoj iz prvega stavka člena 48(3) Uredbe VIS, je treba določiti datum začetka delovanja VIS v osmi regiji.

               (4)

               Zaradi potrebe po določitvi datuma začetka delovanja vizumskega informacijskega sistema v bližnji prihodnosti bi moral ta sklep začeti veljati na dan objave v Uradnem listu Evropske unije.

               (5)

               Ker Uredba VIS nadgrajuje schengenski pravni red, je Danska v skladu s členom 5 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, uradno sporočila, da je Uredbo VIS prenesla v svoje nacionalno pravo. Danska je tako v skladu z mednarodnim pravom zavezana izvajati ta sklep.

               (6)

               Ta sklep pomeni razvoj določb schengenskega pravnega reda, pri katerih Združeno kraljestvo ne sodeluje v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda (3). Sklep zato za Združeno kraljestvo ni zavezujoč niti se zanj ne uporablja.

               (7)

               Ta sklep pomeni razvoj določb schengenskega pravnega reda, pri katerih Irska ne sodeluje v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (4). Sklep zato za Irsko ni zavezujoč niti se zanjo ne uporablja.

               (8)

               Ta sklep za Islandijo in Norveško pomeni razvoj določb schengenskega pravnega reda v smislu Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (5), ki spadajo na področje iz točke B člena 1 Sklepa Sveta 1999/437/ES (6) o nekaterih izvedbenih predpisih za uporabo navedenega sporazuma.

               (9)

               Ta sklep za Švico pomeni razvoj določb schengenskega pravnega reda v smislu Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (7), ki spadajo na področje iz točke B člena 1 Sklepa 1999/437/ES v povezavi s členom 3 Sklepa Sveta 2008/146/ES (8).

               (10)

               Ta sklep za Lihtenštajn pomeni razvoj določb schengenskega pravnega reda v smislu Protokola med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (9), ki spadajo na področje iz točke B člena 1 Sklepa 1999/437/ES v povezavi s členom 3 Sklepa Sveta 2011/350/EU (10).

               (11)

               Ta sklep za Ciper pomeni akt, ki nadgrajuje schengenski pravni red ali je drugače povezan z njim v smislu člena 3(2) Akta o pristopu iz leta 2003.

               (12)

               Ta sklep za Bolgarijo in Romunijo pomeni akt, ki nadgrajuje schengenski pravni red ali je drugače povezan z njim v smislu člena 4(2) Akta o pristopu iz leta 2005.

               (13)

               Ta sklep za Hrvaško pomeni akt, ki nadgrajuje schengenski pravni red ali je drugače povezan z njim v smislu člena 4(2) Akta o pristopu iz leta 2011 –

         SPREJELA NASLEDNJI SKLEP:
   Člen 1
   Vizumski informacijski sistem začne v osmi regiji, določeni z Izvedbenim sklepom 2012/274/EU, delovati 5. septembra 2013.
   Člen 2
   Ta sklep začne veljati na dan objave v Uradnem listu Evropske unije.
   Člen 3
   Ta sklep se uporablja v skladu s Pogodbama.

      V Bruslju, 20. avgusta 2013

            Za Komisijo

            Predsednik

         José Manuel BARROSO

      (1)  UL L 218, 13.8.2008, str. 60.

      (2)  UL L 134, 24.5.2012, str. 20.

      (3)  UL L 131, 1.6.2000, str. 43.

      (4)  UL L 64, 7.3.2002, str. 20.

      (5)  UL L 176, 10.7.1999, str. 36.

      (6)  UL L 176, 10.7.1999, str. 31.

      (7)  UL L 53, 27.2.2008, str. 52.

      (8)  UL L 53, 27.2.2008, str. 1.

      (9)  UL L 160, 18.6.2011, str. 21.

      (10)  UL L 160, 18.6.2011, str. 19.


title: Sklep Sveta 2005/848/EC z dne  29. novembra 2005  o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in o razveljavitvi Sklepa 2005/722/SZVP

text:
               30.11.2005

               SL

               Uradni list Evropske unije

               L 314/46

      SKLEP SVETA 2005/848/EC
   z dne 29. novembra 2005
   o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in o razveljavitvi Sklepa 2005/722/SZVP
   SVET EVROPSKE UNIJE JE –
   ob upoštevanju Uredbe (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1), in zlasti člena 2(3) Uredbe,
   ob upoštevanju naslednjega:

               (1)

               Svet je 17. oktobra 2005 sprejel Sklep 2005/722/ SZVP o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in o razveljavitvi Sklepa 2005/428/ SZVP (2).

               (2)

               Sprejet je bil posodobljen seznam oseb, skupin in subjektov, za katere se uporablja Uredba (ES) št. 2580/2001 –

         SKLENIL:
   Člen 1
   Seznam iz člena 2(3) Uredbe (ES) št. 2580/2001 se nadomesti z naslednjim:

               1.

               OSEBE:

                           1.

                           ABOU, Rabah Naami (alias Naami Hamza, alias Mihoubi Faycal, alias Fellah Ahmed, alias Dafri Rèmi Lahdi), rojen 1.2.1966 v Alžiru (Alžirija), (član skupin al-Takfir in al-Hijra);

                           2.

                           ABOUD, Maisi (alias švicarski Abderrahmane), rojen 17.10.1964 v Alžiru (Alžirija), (član skupin al-Takfir in al-Hijra);

                           3.

                           AL-MUGHASSIL, Ahmad Ibrahim (alias Abu Omran, alias Al-Mughassil, Ahmed Ibrahim), rojen 26.6.1967 v Qatif-Bab al Shamalu, Saudova Arabija, državljan Saudove Arabije;

                           4.

                           AL-NASSER, Abdelkarim Hussein Mohamed, rojen v AL Ihsi, Saudova Arabija, državljan Saudove Arabije;

                           5.

                           AL YACOUB, Ibrahim Salih Mohammed, rojen 16.10.1966 v Tarutu, Saudova Arabija, državljan Saudove Arabije;

                           6.

                           ARIOUA, Azzedine, rojen 20.11.1960 v Costantinu (Alžirija), (član skupin al-Takfir in al-Hijra);

                           7.

                           ARIOUA, Kamel (alias Lamine Kamel), rojen 18.8.1969 v Costantinu (Alžirija), (član skupin al-Takfir in al-Hijra);

                           8.

                           ASLI, Mohamed (alias Dahmane Mohamed), rojen 13.5.1975 v Ain Tayi (Alžirija), (član skupin al-Takfir in al-Hijra);

                           9.

                           ASLI, Rabah, rojen 13.5.1975 v Ain Tayi (Alžirija), (član skupin al-Takfir in al-Hijra);

                           10.

                           ATWA, Ali (alias Bouslim, Ammar Mansour, alias Salim, Hassan Rostom), Libanon, rojen 1960 v Libanonu, državljan Libanona;

                           11.

                           DARIB, Noureddine (alias Carreto, alias Zitoun Mourad), rojen 1.2.1972 v Alžiriji, (član skupin al-Takfir in al-Hijra);

                           12.

                           DJABALI, Abderrahmane (alias Touil), rojen 1.6.1970 v Alžiriji, (član skupin al-Takfir in al-Hijra);

                           13.

                           EL-HOORIE, Ali Saed Bin Ali (alias Al-Houri, Ali Saed Bin Ali, alias El-Houri, Ali Saed Bin Ali), rojen 10.7.1965 ali 11.7.1965 v El Dibabiyi, Saudova Arabija, državljan Saudove Arabije;

                           14.

                           FAHAS, Sofiane Yacine, rojena 10.9.1971 v Alžiru (Alžirija), (članica skupin al-Takfir in al-Hijra);

                           15.

                           IZZ-AL-DIN, Hasan (alias Garbaya, Ahmed, alias Sa-Id, alias Salwwan, Samir), Libanon, rojen 1963 v Libanonu, državljan Libanona;

                           16.

                           LASSASSI, Saber (alias Mimiche), rojen 30.11.1970 v Costantinu (Alžirija), (član skupin al-Takfir in al-Hijra);

                           17.

                           MOHAMMED, Khalid Shaikh (alias Ali, Salem, alias Bin Khalid, Fahd Bin Adballah, alias Henin, Ashraf Refaat Nabith, alias Wadood, Khalid Adbul), rojen 14.4.1965 alt. 1.3.1964 v Pakistanu, potni list št. 488555;

                           18.

                           MOKTARI, Fateh (alias Ferdi Omar), rojen 26.12.1974 v Hussein Deyu (Alžirija), (član skupin al-Takfir in al-Hijra);

                           19.

                           MUGHNIYAH, Imad Fa'iz (alias Mughniyah, Imad Fayiz), višji obveščevalni oficir Hezbolaha, rojen 7.12.1962 v Tayr Dibbi, Libanon, potni list št. 432298 (Libanon);

                           20.

                           NOUARA, Farid, rojen 25.11.1973 v Alžiru (Alžirija), (član skupin al-Takfir in al-Hijra);

                           21.

                           RESSOUS, Hoari (alias Hallasa Farid), rojen 11.9.1968 v Alžiru (Alžirija), (član skupin al-Takfir in al-Hijra);

                           22.

                           SEDKAOUI, Noureddine (alias Nounou), rojen 23.6.1963 v Alžiru (Alžirija), (član skupin al-Takfir in al-Hijra);

                           23.

                           SELMANI, Abdelghani (alias Gano), rojen 14.6.1974 v Alžiru (Alžirija), (član skupin al-Takfir in al-Hijra);

                           24.

                           SENOUCI, Sofiane, rojena 15.4.1971 v Hussein Deyu (Alžirija), (članica skupin al-Takfir in al-Hijra);

                           25.

                           SISON, Jose Maria (alias Armando Liwanag, alias Joma, vodja Komunistične partije Filipino, vključno z NPA), rojen 8.2.1939 v Cabugau, Filipini;

                           26.

                           TINGUALI, Mohammed (alias Mouh di Kouba), rojen 21.4.1964 v Blidi (Alžirija), (član skupin al-Takfir in al-Hijra).

               2.

               SKUPINE IN ENTITETE:

                           1.

                           Organizacija Abu Nidal (ANO), (alias Revolucionarni svet Fataha, Arabska revolucionarna brigada, Črni september in Revolucionarna organizacija socialističnih muslimanov);

                           2.

                           Brigada mučenikov Al Akse;

                           3.

                           Al Aksa e.V.;

                           4.

                           Al-Takfir in al-Hijra;

                           5.

                           Aum Shinrikyo (alias AUM, alias Aum Supreme Truth, alias Aleph);

                           6.

                           Babbar Khalsa;

                           7.

                           Komunistična partija Filipinov, vključno z Novo ljudsko vojsko (NPA), Filipini, povezana s Sisonom Jose Mariom C. (aias Armandom Liwanagom, alias Jomom, vodjo Komunistične partije Filipinov, vključno z NPA);

                           8.

                           Gama'a al-Islamiyya (Islamic Group), (a.k.a. Al Gama'a al-Islamiyya, IG);

                           9.

                           Fronta islamskih bojevnikov velikega vzhoda (IBDA-C);

                           10.

                           Hamas (vključno Hamas-Izz al-Din al-Qassem);

                           11.

                           Hizbul Mudžahedin (HM);

                           12.

                           Fundacija Svete dežele za pomoč in razvoj (Holy Land Foundation for Relief and Development);

                           13.

                           International Sikh Youth Federation (ISYF) (Mednrodna federacija sikhovske mladine);

                           14.

                           Kahane Chai (Kach);

                           15.

                           Delavska stranka Kurdistana (PKK) (alias KADEK, alias KONGRA-GEL);

                           16.

                           Mujahedin-e Khalq Organisation (MEK ali MKO) [brez „National Council of Resistance of Iran“ (NCRI)] (alias The National Liberation Army of Iran (NLA, militantno krilo MEK), The People's Mujahidin of Iran (PMOI), Muslim Iranian Student's Society);

                           17.

                           Nacionalna osvobodilna vojska/National Liberation Army (Ejército de Liberación Nacional);

                           18.

                           Fronta za osvoboditev Palestine (PLF);

                           19.

                           Palestinski islamski džihad (Palestinian Islamic Jihad – PIJ);

                           20.

                           Ljudska fronta za osvoboditev Palestine (Popular Front for the Liberation of Palestine – PFLP);

                           21.

                           Ljudska fronta za osvoboditev Palestine – glavno poveljstvo (alias PFLP – glavno poveljstvo, alias PFLP-GC);

                           22.

                           Oborožene revolucionarne sile Kolumbije (FARC);

                           23.

                           Vojska/fronta/ljudska revolucionarna osvobodilna stranka (DHKP/C) (Devrimci Sol, revolucionarna levica, Dev Sol);

                           24.

                           Sijoča pot (SL) (Sendero Luminoso);

                           25.

                           Stichting Al Aksa (alias Stichting Al Aqsa Nederland, alias Al Aqsa Nederland);

                           26.

                           Združene samoobrambne sile/skupine Kolumbije (AUC) (Autodefensas Unidas de Colombia.

         Člen 2
   Sklep 2005/722/ES se razveljavi.
   Člen 3
   Ta sklep se objavi v Uradnem listu Evropske unije.
   Uveljavi se na dan objave.

      V Bruslju, 29. novembra 2005

            Za Svet

            Predsednik

         A. JOHNSON

      (1)  UL L 344, 28.12.2001, str. 70. Uredba, kakor je bila nazadnje spremenjena z Uredbo Komisije (ES) št. 1207/2005 (UL L 197, 28.7.2005, str. 16).

      (2)  UL L 272, 18.10.2005, str. 15, in Popravek (UL L 276, 21.10.2005, str. 70).


title: 2010/107/CFSP: Sklep Sveta 2010/107/SZVP z dne 22. februarja 2010 o podaljšanju mandata posebnega predstavnika Evropske unije za mirovni proces na Bližnjem vzhodu

text:
               23.2.2010

               SL

               Uradni list Evropske unije

               L 46/8

         SKLEP SVETA 2010/107/SZVP
   z dne 22. februarja 2010
   o podaljšanju mandata posebnega predstavnika Evropske unije za mirovni proces na Bližnjem vzhodu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 31(2) in (33) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 21. julija 2003 sprejel Skupni ukrep 2003/537/SZVP (1) o imenovanju g. Marca OTTEJA za posebnega predstavnika Evropske unije (PPEU) za mirovni proces na Bližnjem vzhodu.

               (2)

               Svet je 16. februarja 2009 sprejel Skupni ukrep 2009/136/SZVP (2) o spremembi in podaljšanju mandata PPEU do 28. februarja 2010.

               (3)

               Mandat PPEU bi moral biti podaljšati do 31. avgusta 2010. Mandat PPEU pa lahko predčasno preneha, če tako odloči Svet na priporočilo visokega predstavnika Unije za zunanje zadeve in varnostno politiko (VP) po začetku veljavnosti sklepa o ustanovitvi Evropske službe za zunanje delovanje.

               (4)

               PPEU bo svoj mandat opravljal v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   G. Marcu OTTEJU se mandat posebnega predstavnika Evropske unije (PPEU) za mirovni proces na Bližnjem vzhodu podaljša do 31. avgusta 2010. Mandat PPEU lahko predčasno preneha, če tako odloči Svet na priporočilo VP po začetku veljavnosti sklepa o ustanovitvi Evropske službe za zunanje delovanje.
   Člen 2
   Politični cilji
   1.   Mandat PPEU temelji na političnih ciljih Evropske unije (EU) v zvezi z mirovnim procesom na Bližnjem vzhodu.
   2.   Ti cilji vključujejo:

               (a)

               rešitev soobstoja dveh držav, Izraela in demokratične, trdne, miroljubne in suverene Palestinske države, ki v miru živita druga ob drugi znotraj varnih in priznanih meja ter vzdržujeta normalne odnose s svojimi sosedi v skladu z resolucijami Varnostnega sveta Združenih narodov (ZN) 242 (1967), 338 (1973), 1397 (2002) in 1402 (2002) ter načeli madridske konference;

               (b)

               rešitev izraelsko-sirskega in izraelsko-libanonskega vprašanja;

               (c)

               pošteno rešitev zapletenega vprašanja Jeruzalema in pravično, izvedljivo ter sporazumno rešitev problema palestinskih beguncev;

               (d)

               nadaljnje ukrepanje po mirovnem procesu iz Annapolisa, ki vodi do sporazuma o dokončnem statusu in ustanovitve palestinske države, vključno s krepitvijo vloge četverice kot varuha časovnega načrta, zlasti pri spremljanju izvajanja obveznosti, ki so bile obema stranema dodeljene s časovnim načrtom, in v skladu z vsemi mednarodnimi prizadevanji za dosego vsestranskega arabsko-izraelskega miru;

               (e)

               vzpostavitev trajnostnih in učinkovitih ter z najboljšimi mednarodnimi standardi skladnih policijskih struktur, v palestinski pristojnosti, v sodelovanju s programi Unije za izgradnjo institucij in drugimi mednarodnimi prizadevanji v širšem varnostnem okviru, vključno z reformo kazenskega prava;

               (f)

               ponovno odprtje mejnih prehodov v Gazi, vključno z mejnim prehodom Rafa, in zagotovitev prisotnosti tretje strani na podlagi soglasja obeh strani, in sicer v sodelovanju s prizadevanji Unije za izgradnjo institucij.

         3.   Ti cilji temeljijo na zavezanosti Unije, da:

               (a)

               sodeluje z vpletenima stranema in partnerji znotraj mednarodne skupnosti, še posebej v okviru bližnjevzhodne četverice, in si prizadeva, da se izkoristi vsaka priložnost za mir in dostojno prihodnost vseh ljudi na tem območju;

               (b)

               še naprej nudi pomoč pri palestinskih političnih in upravnih reformah, volitvah in varnostnih reformah;

               (c)

               v celoti sodeluje v procesu vzpostavljanja miru in ponovne oživitve palestinskega gospodarstva kot dejavnika razvoja na tem območju.

         4.   PPEU podpira delo VP na tem območju, med drugim tudi v okviru bližnjevzhodne četverice.
   Člen 3
   Naloge
   Da bi dosegel politične cilje, ima PPEU naslednje naloge:

               (a)

               s strani Unije zagotavlja aktivne in učinkovite prispevke k ukrepom in pobudam, ki vodijo do končne rešitve izraelsko-palestinskega, izraelsko-sirskega in izraelsko-libanonskega spora;

               (b)

               spodbuja in vzdržuje tesne stike z vsemi vpletenimi stranmi v bližnjevzhodnem mirovnem procesu, drugimi državami na tem območju, članicami bližnjevzhodne četverice in drugimi zadevnimi državami, pa tudi z ZN in drugimi ustreznimi mednarodnimi organizacijami, da bi skupaj okrepili mirovni proces;

               (c)

               zagotavlja stalno prisotnost Unije na kraju samem in v ustreznih mednarodnih organih ter je udeležen v procesu kriznega upravljanja in preprečevanja kriz;

               (d)

               spremlja in podpira mirovna pogajanja med vpletenimi stranmi in po potrebi ponudi nasvete Unije oziroma vso njeno podporo;

               (e)

               če je k temu pozvan, prispeva k izvajanju mednarodnih sporazumov, doseženih med vpletenimi stranmi, in z njimi naveže stik po diplomatski poti, če ne ravnajo skladno z navedenimi sporazumi;

               (f)

               posebno pozornost namenja dejavnikom, ki so pomembni za regionalno razsežnost bližnjevzhodnega procesa;

               (g)

               ohranja konstruktivne odnose s podpisnicami sporazumov v okviru mirovnega procesa in tako spodbuja spoštovanje temeljnih načel demokracije, med drugim spoštovanje človekovih pravic in pravne države;

               (h)

               sodeluje pri izvajanju politike in smernic EU na področju človekovih pravic, zlasti v zvezi z otroki in ženskami na območjih, ki so jih prizadeli konflikti, in sicer predvsem s spremljanjem in obravnavo tozadevnega razvoja dogodkov;

               (i)

               poroča o tem, kakšne so možnosti za posredovanje Unije v mirovnem procesu in kako bi lahko najbolje nadaljevali s pobudami Unije in tekočimi prizadevanji Evropske unije v okviru bližnjevzhodnega mirovnega procesa – npr. z delom Unije v okviru palestinskih reform – vključno s političnimi vidiki zadevnih razvojnih projektov Unije;

               (j)

               spremlja ukrepe vseh vpletenih strani za uresničitev časovnega načrta in vse dejavnosti, ki bi lahko neugodno vplivale na izid pogajanj o dokončnem statusu, da bi bližnjevzhodna četverica lahko bolje ocenila, ali vse strani spoštujejo dogovore;

               (k)

               skupaj z Evropsko komisijo in varnostnim koordinatorjem ZDA obsežno sodeluje pri reformi varnostnega sektorja in spodbuja sodelovanje pri varnostnih vprašanjih z vsemi zadevnimi akterji;

               (l)

               prispeva k boljšemu razumevanju vloge Unije pri posameznikih, ki odločilno vplivajo na oblikovanje javnega mnenja na tem območju.

         Člen 4
   Izvajanje nalog
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2010 do 31. avgusta 2010 znaša 730 000 EUR.
   2.   Odhodki, ki se financirajo iz zneska, določenega v odstavku 1, so upravičeni od 1. marca 2010. Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojih nalog in ustreznih razpoložljivih finančnih sredstev odgovoren za sestavo svoje ekipe. Ekipa vključuje strokovnjake za določena politična vprašanja, kot to zahtevajo naloge. PPEU nemudoma obvesti Svet in Komisijo o sestavi ekipe.
   2.   Države članice in institucije Unije lahko predlagajo začasno dodelitev svojega osebja za delo pri PPEU. Plače osebja, ki ga PPEU začasno dodeli država članica ali institucija Unije, krije zadevna država članica ali institucija Unije. PPEU se lahko dodelijo tudi strokovnjaki, ki so jih države članice začasno dodelile generalnemu sekretariatu Sveta. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice ali institucije Unije, ki ga je dodelila, ter opravlja svoje obveznosti in ravna v interesu nalog PPEU.
   Člen 7
   Privilegiji in imunitete PPEU in njegovega osebja
   Po potrebi se o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov njegovega osebja, doseže dogovor s pogodbenico gostiteljico oziroma pogodbenicami gostiteljicami. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela varovanja tajnosti in minimalne standarde, opredeljene v Sklepu Sveta 2001/264/ES z dne 19. marca 2001 o sprejetju predpisov Sveta o varovanju tajnosti (3), zlasti pri ravnanju s tajnimi podatki EU.
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacija Unije in/ali države članice, kakor je ustrezno, zagotovijo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno izven Unije, PPEU v skladu s svojimi nalogami in z varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja pod njegovo neposredno pristojnostjo, zlasti z:

               (a)

               vzpostavitvijo posebnega varnostnega načrta misije na podlagi navodil generalnega sekretariata Sveta, ki vključuje posebne ukrepe za fizično zaščito, organizacijsko varnost in varnost postopkov z zvezi z misijo, upravljanje varnih premikov osebja na območje misije in znotraj njega, ter načrtovanje obvladovanja primerov ogrožanja varnosti ter načrt za ravnanje v nepredvidenih razmerah in za evakuacijo misije;

               (b)

               zagotavljanjem, da je vse osebje, razporejeno izven Unije, zavarovano za visoko stopnjo tveganja glede na pogoje na območju misije;

               (c)

               zagotavljanjem, da so vsi člani njegove ekipe, ki bodo razporejeni izven Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje, in sicer glede na lestvice tveganja, ki jih je za območje misije določil generalni sekretariat Sveta;

               (d)

               zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa redno pripravljajo pisna poročila o njihovem izvajanju ter o drugih varnostnih vidikih v okviru vmesnih poročil in poročil o izvedbi nalog.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 12
   Usklajevanje
   1.   PPEU spodbuja splošno politično usklajevanje Unije. Pomaga zagotavljati, da vsi instrumenti Unije na terenu delujejo usklajeno za doseganje političnih ciljev Unije. Dejavnosti PPEU so usklajene z dejavnostmi Komisije, po potrebi pa tudi z dejavnostmi drugih PPEU, dejavnih v regiji. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesen stik z vodjo delegacije Unije in z vodji misij držav članic. Ti PPEU pri izvajanju nalog pomagajo po svojih najboljših močeh. PPEU vodjema Policijske misije Evropske unije za Palestinska ozemlja (EUPOL COPPS) in Misije pomoči Evropske unije za mejni prehod Rafa (EU BAM Rafah) daje na terenu politične smernice. PPEU in poveljnik civilne operacije se po potrebi posvetujeta. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverjata. PPEU predloži ob izteku mandata VP, Svetu in Komisiji poročilo o izvedbi nalog.
   Člen 14
   Začetek veljavnosti
   Ta sklep začne veljati na dan sprejetja.
   Uporablja se od 1. marca 2010.
   Člen 15
   Objava
   Ta sklep se objavi v Uradnem listu Evropske unije.

      V Bruslju, 22. februarja 2010

            Za Svet

            Predsednica

         C. ASHTON

      (1)  UL L 184, 23.7.2003, str. 45.

      (2)  UL L 46, 17.2.2009, str. 65.

      (3)  UL L 101, 11.4.2001, str. 1.